אורנה ברביבאי

אוֹרנה בַּרְבִּיבַאי (נולדה ב-5 בספטמבר 1962, ו' באלול ה'תשכ"ב) היא פוליטיקאית ישראלית וחברת מועצת עיריית תל אביב יפו. כיהנה כחברת הכנסת מטעם מפלגת יש עתיד וכשרת הכלכלה והתעשייה בממשלת ישראל השלושים ושש. התמודדה על ראשות עיריית תל אביב-יפו בבחירות לרשויות המקומיות שהתקיימו בפברואר 2024. בשירותה בצה"ל כיהנה כראש אגף כוח האדם, בדרגת אלוף, והייתה הקצינה הראשונה בתולדות צה"ל שנשאה דרגה זו במינוי קבע (קדמה לה במינוי זמני השופטת דבורה ברלינר). בהמשך, הייתה גם האישה הראשונה שכיהנה כיו"ר ועדת החוץ והביטחון בכנסת. ברביבאי נולדה בשם אורנה שוחטמן ברמלה וגדלה בעפולה. בתם של אלי שוחטמן, עולה מרומניה, וצילה טויס, עולה מעיראק. גדלה במשפחה מרובת ילדים ומאותגרת כלכלית, כבת הבכורה מבין שמונה. למדה בבית ספר "אלומות" בעפולה ושנתיים בפנימייה כפר גלים. לברביבאי תואר ראשון במדעי החברה והרוח מאוניברסיטת בן-גוריון, תואר שני במנהל עסקים משלוחת אוניברסיטת דרבי בישראל, ותואר שני נוסף במדעי החברה מאוניברסיטת חיפה. בוגרת המכללה לביטחון לאומי. התגייסה לצה"ל בשנת 1981 ואת מרבית שירותה עשתה בחיל השלישות. היא פיקדה על קורס קציני שלישות בבה"ד 11, שימשה ראש מדור נשים בבקו"ם, מפקדת לשכת הגיוס באר שבע, שלישת אוגדת מילואים, ראש ענף מיון ושיבוץ במפקדת זרוע היבשה וראש מחלקת סגל בזרוע היבשה, מאז הייתה לפורצת דרך בקרב נשים בצה"ל. בנובמבר 2003 מונתה לשלישת פיקוד המרכז, השלישה הפיקודית הראשונה בתולדות צה"ל, בספטמבר 2005 קודמה לדרגת תת-אלוף ומונתה לקצינת שלישות ראשית, והייתה האישה הראשונה שמונתה למפקדת חיל שאינו חיל נשים. בדצמבר 2006 מונתה לראש חטיבת כוח האדם בזרוע היבשה. ביוני 2008 מונתה לראש מטה אגף כוח האדם. באותה שנה נבחרה על ידי העיתון "גלובס" לאחת הנשים המשפיעות ביותר בישראל. ב-23 ביוני 2011 מונתה לראש אגף כוח האדם והועלתה לדרגת אלוף, ובכך הפכה לקצינה הראשונה בתולדות צה"ל בדרגה זו, במינוי קבע. בשנת 2014 השיאה משואה בטקס הדלקת המשואות ביום העצמאות. לקראת סיום כהונתה נערך מבצע צוק איתן, שבו טיפלה אישית במסירת ההודעה על קביעת החיילים הנעדרים, אורון שאול והדר גולדין, כחללים. באוקטובר של אותה שנה סיימה את תפקידה ופרשה מצה"ל, לאחר 33 שנים בצבא. לאחר פרישתה מהמערכת הצבאית, מונתה ליו"ר מגבית התרומות של קרן ויצו בישראל וב-2015, למנכ"לית של הקרן התאגידית פילנתרופית למיזמים לאומיים. בספטמבר 2015 נבחרה לכהן כיושבת ראש הוועד המנהל של המכללה האקדמית עמק יזרעאל. ברביבאי הייתה מגישת התוכנית "רצועת הביטחון" בגלי צה"ל, העוסקת בענייני צבא-חברה, חברה בוועד המנהל של ארגון "מעוז", המכון הישראלי לדמוקרטיה וקופ"ח כללית, לימדה באוניברסיטת בר-אילן ומשנת 2017 מרצה במרכז הבינתחומי הרצליה. ב-1 בינואר 2019 הצטרפה לרשימת "יש עתיד" לקראת הבחירות לכנסת ה-21 ושובצה במקום ה-4. לאחר חיבור מפלגת יש עתיד ומפלגות חוסן לישראל ותל"ם למפלגה משותפת – רשימת "כחול לבן", שובצה במקום ה-10. הרשימה קיבלה 35 מנדטים וברביבאי הפכה לחברת כנסת בכנסת העשרים ואחת. בבחירות לכנסת העשרים ושתיים הוצבה שוב במקום ה-10 ברשימת "כחול לבן" ונכנסה לכנסת. בכנסת זו הייתה חברה בוועדת החוץ והביטחון. בבחירות לכנסת העשרים ושלוש הוצבה שוב במיקום ה-10 ברשימת "יש עתיד" ונכנסה לכנסת. בה המשיכה לכהן כחברת ועדת חוץ וביטחון ובנוסף כיהנה כסגנית יושב ראש הכנסת, כראשת קבוצת הידידות הפרלמנטרית ישראל–סינגפור וחברה במשלחת הכנסת לאיגוד הבין-פרלמנטרי IPU. מחודש יולי 2020, ברביבאי היא יושבת-ראש השדולה למען חיילות וחיילי צה"ל, בסדיר ובמילואים. בעקבות פרשת זיוף נתוני גיוס החרדים בצה"ל שאותה חשפה בדצמבר 2019 העיתונאית כרמלה מנשה, חשף העיתונאי יאיר שרקי עדות מוקלטת של קצין באגף כוח האדם, שלפיה ידעה ברביבאי על זיופים בתקופתה אך בחרה שלא לטפל בהם. הקלטה זו הייתה ידועה לראש אכ"א האלוף מוטי אלמוז, וכן לאלוף במילואים רוני נומה אשר הוסמך על ידי הרמטכ"ל אביב כוכבי לתחקר את הפרשה. בעקבות החשיפה הודיע דובר צה"ל כי גם תקופה זו תתוחקר ונתוני גיוס החרדים ייבדקו החל מ-2011. ארגון "תורת לחימה" קרא לברביבאי להציג ראיות כי דיווחיה נכונים. ברביבאי מסרה בתגובתה כי הטענות העולות לגביה בכתבה הן שקר גס, ונראה שהן חלק מקמפיין פוליטי. אכן, דו"ח האלוף (מיל') נומה אשר פורסם בפברואר 2020, הבהיר מעל כל ספק כי הכשלים בדיווחי גיוס חרדים לא חלו כלל בתקופת שירותה בצה"ל. לקראת הבחירות לכנסת העשרים וארבע הציב לפיד את ברביבאי במקום השני ברשימה ומינה אותה למלא את תפקיד יו"ר ועדת החוץ והביטחון הזמנית בכנסת עד להרכבת הממשלה, ובכך הפכה לחברת הכנסת הראשונה המשמשת בתפקיד זה. במהלך כהונתה כיו"ר הוועדה, יצא צה"ל למבצע "שומר החומות" שלאחריו הפיצה לראש הממשלה מסמך המבטא את מסקנותיה האישיות מהתנהלות הדרג המדיני. ביוני 2021 ועם השבעת ממשלת ישראל השלושים ושש מונתה ברביבאי לתפקיד שרת הכלכלה והתעשייה ופרשה מהכנסת במסגרת "החוק הנורווגי". בהתאם להסכמים הקואליציוניים, ביולי 2021 הועברה למשרדה גם זרוע העבודה (שהייתה קודם לכן חלק ממשרד העבודה והרווחה במשך 5 שנים) והיא קיבלה גם את הסמכויות השמורות בחוק לשר העבודה. כשרת הכלכלה, אורנה ברביבאי חתמה על קיצור שעות של חלק מהמתמחים ברפואה. היו מתמחים שדחו את המתווה. בהמשך שונה המתווה. במקביל, שבתו מעונות היום. ברביבאי ומשרד הכלכלה פעלו יחד עם ראש ממשלת ישראל נפתלי בנט ואחרים לבטל מאות תקנים ישראליים ייחודיים במוצרים שונים תוך התאמה לתקנים בין-לאומיים במטרה להוזיל מחירים. בתקופת כהונתה פעלה לכניסתן של רשתות שיווק וקמעונאות כגון קרפור לשוק הישראלי. לצד הרשות להגנת הצרכן ולסחר הוגן, בחנה ברביבאי הצעה לפיה מרכולים וחנויות מכולת יוכלו להציג את מחירי המוצרים על צג אלקטרוני, במקום באמצעות מדבקות. לקראת הבחירות לכנסת העשרים וחמש שובצה במקום השני ברשימה בשנית ושבה לכהן לאחר הפסקת כהונה כחברת כנסת בכנסת העשרים וחמש. ב-21 ביוני 2023 הודיעה שתפרוש מהכנסת ותתמודד בבחירות לראשות עיריית תל אביב שיתקיימו בינואר 2024. ברביבאי התפטרה מהכנסת ב-30 ביולי 2023. בבחירות לרשויות המקומיות בישראל של 2024 התמודדה כנגד רון חולדאי על ראשות עיריית תל אביב. במהלך הקמפיין חברה אליה סגנית ראש העיר לשעבר ציפי ברנד, ששובצה כמספר 2 ברשימתה. מלבד תמיכתו של ראש מפלגתה יאיר לפיד, תמך בה יו"ר ישראל ביתנו אביגדור ליברמן. ברביבאי הפסידה בבחירות, אולם קיבלה כ-37.3% מקולות הבוחרים וסיעתה זכתה ב-6 מנדטים במועצת העיר. ב-19 במרץ 2024 הושבעה לכהונה במועצת עיריית תל אביב יפו והודיעה כי בכוונתה להוביל את סיעת יש עתיד מהאופוזיציה. 2016: פרס חיים הרצוג 2023: אות אביר איכות השלטון מאת התנועה לאיכות השלטון נשואה לעו"ד משה ברביבאי ולהם שלושה ילדים. הם מתגוררים בתל אביב. מדיה וקבצים בנושא אורנה ברביבאי בוויקישיתוף אורנה ברביבאי, באתר הכנסת אורנה ברביבאי, ברשת החברתית פייסבוק אורנה ברביבאי, ברשת החברתית אקס (טוויטר) אורנה ברביבאי, ברשת החברתית אינסטגרם אורנה ברביבאי, ברשת החברתית טיקטוק אורנה ברביבאי, באתר כנסת פתוחה אורנה ברביבאי, באתר ערוץ הכנסת אמיר בוחבוט‏, ראש אכ"א מזהירה: בסוף רק מי שאין לו ברירה יישאר בקבע, באתר וואלה, 2 בינואר 2014 רותם פסו, ראש אכ"א: "תפקידנו כצבא העם הוא חיוני ומשמעותי", באתר צה"ל (דרך ארכיון האינטרנט), 19 בפברואר 2014 ורד רמון ריבלין, ‏ראש אכ"א היוצאת: לא מן הנמנע שיהיה רמטכ"ל הומו, באתר גלובס, 6 במאי 2014 רונן שיביאק, דו"ח לוקר לא מתיישב עם מה שאני מכירה, באתר ישראל היום, 11 בספטמבר 2015 ליאת רגב משוחחת עם אורנה ברביבאי בתוכנית "70 פנים", בערוץ YouTube של כאן 11, 2018 דליה בן ארי, אורנה ברביבאי: "המציאות היא בלתי נסבלת", באתר "את", 3 בפברואר 2021 ח"כ אורנה ברביבאי, ‏הגיע הזמן לפתוח 100% מהתפקידים בצה"ל בפני נשים, באתר גלובס, 18 בנובמבר 2019 שירית אביטן כהן, ‏"החללית של ההייטק לא יכולה להמריא ולהסתכל למטה על ה־85% שנותרים מאחור", באתר גלובס, 20 בספטמבר 2021 נווית זומר, "היצרנים ורשתות השיווק מבינים שלא כדאי לעבור את הגבול ולהתגרות יותר מדי בציבור", באתר "ידיעות אחרונות", 15 באפריל 2022 אנשיל פפר ועמוס הראל, אלופה ראשונה בצה"ל: אורנה ברביבאי תמונה לראש אגף כוח האדם, באתר הארץ, 26 במאי 2011 אחיה ראב"ד, אמהּ של האלופה: 'היא היתה ילדה טובה, מגיע לה', באתר ynet, 27 במאי 2011 ""בין עפולה לתל אביב" - רלוונס פרק #3 עם אורנה ברביבאי" - סרטון באתר יוטיוב נורית דברת, ‏תא"ל אורנה ברביבאי ראש מטה אגף משאבי אנוש (אכ"א), באתר גלובס, 6 באוקטובר 2008; חגי הוברמן, לראשונה בצה"ל: אלופה, באתר ערוץ 7, 26 במאי 2011 מינויים של בוגרי מב"ל, זמן מב"ל, ספטמבר 2011 תא"ל ברביבאי מונתה לר' חטיבת כ"א בזרוע היבשה, באתר וואלה, 4 בדצמבר 2006 נורית דברת, ‏תא"ל אורנה ברביבאי ראש מטה אגף משאבי אנוש (אכ"א), באתר גלובס, 6 באוקטובר 2008 דבורה ברלינר נשאה דרגת ייצוג של אלוף, בעת שדנה בערעורו של יצחק מרדכי. גיא ורון, ‏סמל ראשון אורון שאול נהרג בתקרית הנגמ"ש, באתר גלי צה"ל, 25 ביולי 2014 ינאי יחיאל, "הבן שלי לא דיבר איתי יומיים. הוא לא זוכר שאי פעם אמא שלו הפסידה במשהו", באתר הארץ, 25 באפריל 2024 יואב זיתון, ברביבאי פרשה, באתר ynet, 9 בספטמבר 2014 תא“ל הלוי ימונה לראש אמ“ן, אלוף כוכבי - למפקד פיקוד הצפון, באתר צה"ל (דרך ארכיון האינטרנט), 25 באפריל 2014 טלי חרותי סובר, האלופה במיל' אורנה ברביבאי מונתה למנכ"ל קרן פילנתרופיה; עלות שכרה - 420 אלף שקל בשנה, באתר TheMarker‏, 25 באוגוסט 2015 חברי הוועד המנהל, באתר מעוז חברת הכנסת אורנה ברביבאי - פעילות ציבורית ופרסומים, באתר m.knesset.gov.il ציוץ של כאן חדשות ברשת החברתית אקס (טוויטר), 1 בינואר 2019 לפיד: "האופציה לאיחוד עם גנץ נמצאת על השולחן ולא אוריד אותה עד הרגע האחרון", באתר ynet, 18 בפברואר 2019 רשימת מועמדים, באתר bechirot22.bechirot.gov.il סגנית יו”ר הכנסת ח”כ אורנה ברביבאי תנהל היום לראשונה את ישיבת המליאה, באתר חדשות 20, ‏3 ביוני 2020 חברת הכנסת אורנה ברביבאי - תפקידים בכנסת, באתר m.knesset.gov.il יאיר שרקי, ‏קצין בצה"ל הודה: "זייפתי את נתוני גיוס החרדים במשך שנים" , באתר ‏מאקו‏, 27 בינואר 2020 ערוץ 7, פניה לח"כ ברביבאי: "חובת ההוכחה עלייך", באתר ערוץ 7, 30 בינואר 2020 צוות הבדיקה בנושא נתוני גיוס חרדים לצה"ל דו"ח מסכם, באתר ערוץ 7 רשימת יש עתיד לכנסת ה-24, באתר ועדת הבחירות המרכזית אריק בנדר, ‏היסטוריה: ח"כית בראש ועדת חוץ וביטחון; ומי היחיד שלא הצביע בעד?, באתר מעריב אונליין, 26 באפריל 2021 עם סיום תפקידה כיו״ר ועדת החוץ והביטחון הזמנית, שלחה אתמול..., באתר חמ״ל אנה ברסקי, ‏אחד-עשר שרים וחברי ממשלה התפטרו מהכנסת במסגרת החוק הנורווגי, באתר מעריב אונליין, 14 ביוני 2021 ניצן צבי כהן, ‏רשמית: הממשלה אישרה את מעבר זרוע העבודה למשרד הכלכלה, באתר דבר העובדים בארץ ישראל, 19 ביולי 2021 רוני לינדר, נחתם: קיצור תורנויות המתמחים יחל בפריפריה כבר ב-2022, באתר TheMarker‏, 6 באוקטובר 2021 אדיר ינקו, הורוביץ וברביבאי יכריזו על הרחבת המתווה לקיצור התורנויות - והמתמחים זועמים: "נתפטר, אין לנו מה להפסיד", באתר ynet, 6 באוקטובר 2021 יולן כהן ענבר טויזר, ‏הורוביץ מודיע על היענות לדרישות המתמחים: "מתווה מהפכני, מהלך היסטורי", באתר ‏מאקו‏, 18 באוקטובר 2021 איתי שיקמן וסולימאן מסוודה, שביתת מעונות היום: כאלפיים הפגינו בתל אביב, באתר כאן – תאגיד השידור הישראלי, 3 באוקטובר 2021 הדר גיל-עד, הסתיימה השביתה: מעונות היום ישובו מחר לפעילות, באתר ynet, 7 באוקטובר 2021 לי אברמוביץ', ‏בשורה להורים הצעירים: הוזלה במוצרים לתינוקות, באתר ‏מאקו‏, 15 באוקטובר 2021 אורן דורי, ‏מחיתולים ועד לטלוויזיות: פורסמה רשימת המוצרים שיוכנסו לרפורמת היבוא, באתר גלובס, 3 בינואר 2022 שירה ספיר, ‏התחרות מתרחבת: עוד רשת בינלאומית בדרך לישראל - הפעם מאוסטרליה, באתר גלובס, 15 באוגוסט 2022 מירב קריסטל, סבן אילבן וקרפור מאיצות את הכניסה: שלחו אחראים לקידום השקת הפעילות, באתר ynet, 13 בנובמבר 2022 הדר קנה, סופו של אקדח המחירים: כך ייראו מדפי הסופר שלנו בקרוב, באתר TheMarker‏, 27 באוקטובר 2021 משה כהן, ‏"שחולדאי יגלה אחריות ולא יתמודד": ברביבאי הכריזה על ריצה לראשות עיריית תל אביב, באתר מעריב אונליין, 21 ביוני 2023 סיון חילאי, המרוץ לראשות העיר ת"א: אורנה ברביבאי מתפטרת מהכנסת, באתר ynet, 30 ביולי 2023 אורנה ברביבאי מודה בהפסד: "בהצלחה לחולדאי", באתר ynet, 28 בפברואר 2024 הזעם בתל אביב עוד לא מוצדק: הסיפור שמאחורי קואליציית חולדאי באתר טיימאאוט תל אביב שופט, עיתונאית וח"כים: אלו הם אבירי איכות השלטון, באתר "סרוגים", 4 ביוני 2023